open-index/open-wikipedia-markdown huggingface dataset:
Zīdaiņu mirstība

thumb|Zīdaiņu mirstības rādītāji pasaulē 2017. gadā
**Zīdaiņu mirstības līmenis** ir statistisks rādītājs, kas parāda zīdaiņu (parasti jaunāku par vienu gadu vecumu) nāves gadījumu skaitu uz 1000 dzīvi dzimušajiem bērniem noteiktā laika posmā, parasti gada laikā. Šis rādītājs ir būtisks veselības aprūpes kvalitātes un sociālekonomisko apstākļu indikators. Zīdaiņu mirstības līmeni ietekmē dažādi faktori, tostarp mātes veselības aprūpe, pieejamība un kvalitāte dzemdību un pēcdzemdību aprūpei, vakcinācijas programma, kā arī pieejamība tīram ūdenim un pietiekamam uzturam.

Zīdaiņu mirstības līmenis var ievērojami atšķirties atkarībā no valsts un reģiona. Augsts zīdaiņu mirstības līmenis bieži liecina par problēmām veselības aprūpes sistēmā un var norādīt uz nepilnībām veselības izglītības, uztura, sanitārijas un mātes aprūpes jomā. Savukārt zems zīdaiņu mirstības līmenis parasti liecina par augstu veselības aprūpes kvalitāti un labiem sociālekonomiskajiem apstākļiem. Pimērām, pēdējos gados Latvijā zīdaiņu mirstības līmenis ir samazinājies, saskaņā ar Pasaules Bankas datiem, 2021. gadā zīdaiņu mirstības līmenis Latvijā bija aptuveni 2,9 nāves gadījumi uz 1000 dzīvi dzimušajiem. Šis rādītājs ir salīdzinoši zems un tuvs rādītājiem citās attīstītajās valstīs. Eiropā zīdaiņu mirstības līmenis parasti ir zems, jo daudzās valstīs ir labi attīstītas veselības aprūpes sistēmas. Piemēram, Norvēģijā, Somijā un Islandē šis līmenis ir viens no zemākajiem pasaulē, bieži vien zem 2 nāves gadījumiem uz 1000 dzīvi dzimušajiem.
thumb|Zīdaiņu mirstības līmenis pa pasaules reģioniem
Daudzās attīstības valstīs zīdaiņu mirstības līmenis joprojām ir augsts. Piemēram, Subsahāras Āfrikā un dažās Dienvidāzijas valstīs šis rādītājs var būt ievērojami lielāks par 30 nāves gadījumiem uz 1000 dzīvi dzimušajiem.

## Atsauces

## Ārējās saites
Bretonvudsas konference

thumb|''Mount Washington Hotel'', konferenču norises vieta
**Bretonvudsas konference** (angļu: *Bretton Woods Conference*), formāli **Apvienoto Nāciju Organizācijas monetārā un finanšu konference**, bija starptautiska konference, kas notika no 1944. gada 1. jūlija līdz 22. jūlijam Bretonvudsā, Ņūhempšīrā, ASV. Šīs konferences mērķis bija izveidot jaunu starptautisko ekonomisko kārtību pēc Otrā pasaules kara.

Konferences laikā tika panākta vienošanās par vairākām būtiskām ekonomiskām reformām un tika izveidota Bretonvudsas sistēma:

* Starptautiska Valūtas fonda (SVF) izveide: SVF tika izveidots, lai nodrošinātu starptautisko valūtu stabilitāti un sniegtu palīdzību valstīm, kas saskaras ar īstermiņa maksājumu bilances problēmām.
* Starptautiskā rekonstrukcijas un attīstības bankas (Pasaules Banka) izveide: Pasaules Banka tika izveidota, lai sniegtu finansiālu palīdzību kara izpostītajām valstīm un atbalstītu to ekonomisko attīstību.
* Fiksēto valūtas kursu sistēma: Valstis vienojās piesaistīt savas valūtas ASV dolāram, kas savukārt bija piesaistīts zeltam. Šī sistēma nodrošināja valūtas kursu stabilitāti un veicināja starptautisko tirdzniecību.

## Ārējās saites
Greitjārmuta

**Greitjārmuta** () ir pilsēta Anglijā, Norfolkas grāfistes Greitjārmutas nemetropoles distrikta lielākā apdzīvotā vieta un administratīvais centrs. Atrodas grāfistes austrumos pie Jāras upes ietekas Ziemeļjūrā  no grāfistes centra Noridžas un  no valsts galvaspilsētas Londonas. Nozīmīga osta un piejūras kūrorts.

## Vēsture
Romas Britānijas laikā Jāras upes grīvā netālu no mūsdienu Greitjārmutas atradās Gariannonumas apmetne. Uz normaņu iekarojuma laiku šeit jau bija apdzīvota vieta ar 70 birģeriem. 1101. gadā uzbūvētā Svētā Nikolaja baznīca, bet 1208. gadā karalis Džons piešķīra Greitjārmutai pilsētas hartiju, kas deva tās birģeriem tiesības pēc Oksfordas parauga.

1552. gadā karalis Edvards VI piešķīra Greitjārmutai admiralitātes jurisdikcijas hartiju, ko vēlāk apstiprināja un paplašināja Džeimss I. Visos laikos Greitjārmuta attīstījās kā nozīmīga zvejas un tirdzniecības osta. Pirmā pasaules kara laikā tā bija pirmā britu pilsēta, ko vācu spēki bombardēja ar dirižabli L3. Pilsēta smagi cieta no bombardēšanas arī Otrā pasaules kara laikā. Lielus postījumus pilsētai nodarīja arī 1953. un 2006. gada Ziemeļjūras plūdi.

## Atsauces

## Ārējās saites
Mazā Krūmu iela

**Mazā Krūmu iela** var būt:

* Mazā Krūmu iela — iela Rīgā;
* Mazā Krūmu iela — iela Ķekavas pagasta Rāmavā.
Austrumanglija

thumb|200px|Austrumangļu valsts lokalizācija 803. gadā

**Austrumangļu ķēniņvalsts** ( no ; ) bija angļu valsts Lielbritānijas dienvidaustrumos, kas pastāvēja Heptarhijas periodā no 6. gadsimta līdz 9. gadsimtam. 

794. gadā tā kļuva par Mersijas vasaļvalsti, bet 869. gadā to pakļāva vikingu Lielā pagānu armija. 917. gadā to pakļāva Alfrēda Lielā dēls  Edvards Vecais un 918. gadā iekļāva Veseksas karalistē, tādējādi nostiprinot Veseksas pārākumu un paplašinot tās teritoriju. 
 

Britain peoples circa 600.png|Angļu, sakšu un jūtu ciltis ap 600. gadu
Est-Anglie Heptarchie 800.png|Austrumangļu valsts t.s. *Heptarhijas* laikā
Britain 802.jpg|Anglosakšu valstis un ķeltu valstis 802. gadā
Britain 886.jpg||Anglosakšu un ķeltu valstis dāņu iekarojumu laikā 886. gadā


## Ārējās saites
Ziemeļindija

thumb|Ziemeļindijas karte
**Ziemeļindija** ir Indijas ziemeļu reģions, kas ietver vairākus valsts štatus un teritorijas.

Galvenās valodas ir hindi, urdu, pandžabu, bengāļu, gudžaratu un vairākas citas. Šis reģions linvistiski pieder pie indoeiropiešu valodu saimes, atšķirībā no Dienvidindijas, kur izplatītas dravīdu valodas.

Reģions ietver Himalaju kalnus, Gangas līdzenumu un Tara tuksnesi. Klimats svārstās no aukstām ziemām Himalaju reģionos līdz karstām vasarām līdzenumos un tuksnesī.

## Ziemeļindijas štati un teritorijas

* Himāčala Pradēša
* Pendžāba
* Harjāna
* Utarpradēša
* Rādžastāna
* Čhatīsgarha
* Utarakhanda
* Madhja Pradēša
* Džammu un Kašmīra
* Ladākha

## Ārējās saites
Dienvidindija

thumb|Dienvidindijas karte
**Dienvidindija** ir Indijas dienvidu reģions, kas ietver vairākus valsts štatus un teritorijas.

Šī reģiona iedzīvotāji lingvistiski pieder pie dravīdu valodu saimes, atšķirībā no Ziemeļindijas, kuras iedzīvotāji runā indoeiropiešu saimes valodās.

Dienvidu štatos, piemēram, Tamilnādā, Karnātakā, Keralā un Telangānā, ir augsts IKP un ekonomikas izaugsmes līmenis. Karnataka ir pazīstama kā IT nozares centrs, savukārt Tamilnādā un Telangānā aktīvi darbojas rūpniecības nozare. Dienvidindija arī ir pazīstama ar augstu rakstprasmes līmeni un labu veselības aprūpes sistēmu. Piemēram, Keralā ir viens no augstākajiem rakstpratības rādītājiem un zemākais zīdaiņu mirstības līmenis Indijā.

## Ārējās saites
Luksemburgas grāfiste

thumb|Luksemburgas grāfistes atrašanās vieta
**Luksemburgas grāfiste** bija vēsturiska valsts, kas pastāvēja Eiropā no agrīnajiem viduslaikiem līdz 14. gadsimtam, kad tā kļuva par Luksemburgas hercogisti. Tās vēsture ir cieši saistīta ar Luksemburgas pilsētu, kura kalpoja par grāfistes centru un vēlāk par hercogistes galvaspilsētu. Tās dinastijas pārstāvji ieņēma svarīgas pozīcijas Eiropas politikā, un tās teritorija kļuva par stratēģisku punktu daudzu karu un konfliktu laikā.

Grāfiste izveidojās 10. gadsimtā, kad Zigfrīds no Ardenas iegādājās Luksemburgas pili. Viņš tiek uzskatīts par pirmo Luksemburgas grāfu. Grāfiste laika gaitā paplašinājās un ieguva arvien lielāku politisko nozīmi. Tā kļuva par nozīmīgu spēlētāju reģionā, pateicoties gan tās stratēģiskajai atrašanās vietai, gan veiksmīgajām dinastiskajām laulībām.

1354. gadā Luksemburgas grāfiste tika paaugstināta līdz hercogistes statusam, ko apstiprināja Svētās Romas imperators Kārlis IV (kurš pats bija Luksemburgu dinastijas pārstāvis). Šajā laikā Luksemburgas hercogiste kļuva par daļu no Svētās Romas impērijas.

Mūsdienu Luksemburgas Lielhercogiste ir mūsdienīga Eiropas valsts.

## Luksemburgas dzimta
Luksemburgu dzimta bija viena no ievērojamākajām Eiropas dinastijām. Daži no tās ievērojamākajiem locekļiem:

* Heinrihs VII Luksemburgs: Luksemburgas grāfs, kurš kļuva par Svētās Romas imperatoru 1312. gadā.
* Kārlis IV Luksemburgs: Henrija VII dēls, kurš kļuva par Svētās Romas imperatoru un ievērojami veicināja Luksemburgas hercogistes statusa paaugstināšanu.

## Ārējās saites
Hokons Sigurdsons

thumb
**Hokons Sigurdsons** (senskandināvu: *Hákon Sigurðsson*; apmēram 937—apmēram 995) bija Norvēģijas faktiskais valdnieks no 970. līdz 995. gadam.

Hokons Sigurdsons bija Sigurda Hakonsona, ievērojama norvēģu jārla dēls. Viņš piederēja spēcīgai ģimenei, kas spēlēja nozīmīgu lomu Norvēģijas politikā vikingu laikmetā. Hokons kļuva par faktisko Norvēģijas valdnieku pēc tam, kad viņa tēvs tika nogalināts cīņā pret Haraldu II. Viņš pretojās kristietībai un saglabāja pagānisko reliģiju.

Hokons Sigurdsons tika nogalināts ap 995. gadu.

## Ārējās saites
Mazā Skolas iela

**Mazā Skolas iela** var būt:

* Mazā Skolas iela — iela Rīgā;
* Mazā Skolas iela — iela Cēsīs;
* Mazā Skolas iela — iela Kandavā.

## Skatīt arī
* Skolas iela
Mazā Smilšu iela

**Mazā Smilšu iela** var būt:

* Mazā Smilšu iela — iela Rīgā;
* Mazā Smilšu iela — iela Ilūkstē;
* Mazā Smilšu iela — iela Subatē;
* Mazā Smilšu iela — iela Carnikavas pagasta Garciemā;
* Mazā Smilšu iela — iela Inčukalna pagasta Inčukalnā.
Mazā Stacijas iela

**Mazā Stacijas iela** var būt:

* Mazā Stacijas iela — iela Rīgā;
* Mazā Stacijas iela — iela Valmierā;
* Mazā Stacijas iela — iela Cesvainē;
* Mazā Stacijas iela — iela Carnikavas pagasta Gaujā.
Vingrošana 2024. gada vasaras olimpiskajās spēlēs

**[[Vingrošana]] [[2024. gada vasaras olimpiskās spēles|2024. gada vasaras olimpiskajās spēlēs]]** Parīzē norisinājās trīs kategorijās: sporta vingrošanā, mākslas vingrošanā un vingrojumos uz batuta. Sporta vingrošana notika no  līdz 5. augustam *[[Bercy Arena]]*. Turpat 2. augustā norisinājās sacensības vingrojumos uz batuta. Mākslas vingrošanas sacensības notika no 8. līdz 10. augustam *[[Porte de La Chapelle Arena]]*.

## Sacensību kalendārs

## Medaļu tabula

## Medaļnieki

### Sporta vingrošana

### Mākslas vingrošana

### Batuts

## Atsauces
Autoceļš P137

|}
|}
**P137** autoceļš **Lapenieki—Ķekava—Ģūģi** ir reģionālais autoceļš, kas savieno autoceļu A7 pie Lapeniekiem ar autoceļu A7 pie Ģūģiem. Autoceļa garums ir  un tas visā garumā klāts ar asfaltbetona segumu. Ceļš šķērso Ķekavas novadu.

Autoceļu P137 veido bijušais autoceļa A7 (E67) trases posms, kuram pēc jaunā Ķekavas apvedceļa atklāšanas 2023. gadā tika piešķirts indekss P137.

## Atsauces
Rietumjuguru valoda

**Rietumjuguru valoda** (*yoğïr lar* vai *yoğïr śoz*) ir tjurku valoda, viena no divām valodām, ko runā juguri Ķīnā.

Valodā ir saglabājušās dažas arhaiskas fonētiskās īpatnības, kas nav atrodamas mūsdienu tjurku valodās. Tai ir bagāta locījumu sistēma un sarežģīta morfoloģija, kas ietver daudz dažādu locījumu galotņu un priekšvārdu. Valodā arī ir daudzas arhaiskas leksēmas, kas sniedz ieskatu tjurku valodu vēsturiskajā attīstībā.

Kā daudzas citas mazas valodas, arī rietumjuguru valoda ir apdraudēta (2007. gadā to prata tikai ap 4600 cilvēku). Pratēju kopiena ir samērā neliela, un daudzi locekļi tagad izmanto ķīniešu valodu.

## Ārējās saites
Autoceļš V592

**V592** autoceļš **Varakļāni—Nagļi—Žogoti** ir Latvijas vietējais autoceļš, kas savieno autoceļu V869 Varakļānos caur Nagļiem ar autoceļu V561 pie Putniem. Autoceļš ir  garš, pārsvarā klāts ar grants segumu, izņemot ar asfaltbetona segumu klātos  garu sākumposmu līdz Varakļānu kapiem un  garu gala posmu no Nagļiem līdz autoceļam V561. Ceļš šķērso Madonas novada Varakļānu pilsētu un Varakļānu pagastu, kā arī Rēzeknes novada Dekšāres, Nagļu un Gaigalavas pagastus.

## Krustojošie autoceļi
* V869 (Varakļāni)
* V573 (Nagļi)
* V596 (Bernāni)
* V561 (Putni)

## Atsauces
Mazlēpju iela

**Mazlēpju iela** var būt:

* Mazlēpju iela — iela Rīgā;
* Mazlēpju iela — iela Ķekavas pagasta Katlakalnā.
Mazsalacas iela

**Mazsalacas iela** var būt:

* Mazsalacas iela — iela Rīgā;
* Mazsalacas iela — iela Matīšu pagasta Matīšos.
Ziemeļnorfolka

**Ziemeļnorfolkas distrikts** () ir nemetropoles distrikts Anglijas dienvidaustrumos Norfolkas nemetropoles grāfistē. Aizņem grāfistes ziemeļdaļu Ziemeļjūras krastā, robežojas rietumos ar Kingslinnu un Rietumnorfolku, dienvidos — ar Breklendu un Brodlendu, bet dienvidaustrumos — ar Greitjārmutu. Distrikta administratīvais centrs ir Kromera, bet lielākā apdzīvotā vieta — Nortvolšema.

## Vēsture
Administratīvā vienība tagadējās robežās izveidota 1974. gada 1. aprīlī, apvienojot Kromeras, Nortvolšemas un Velsnekstesī urbānos distriktus un Ārpingemas, Šerigemas, Smolboro un Volsingemas lauku distriktus.

Administratīvi distriktu veido 7 pilsētas: Nortvolšema (), Fakenema (), Kromera (), Šeringema (), Holta (), Stālema (), Velsnekstesī (), kā arī 122 lauku pagasti.

## Atsauces

## Ārējās saites

*
Horizon: Amerikāņu sāga – Pirmā nodaļa

**"Horizon: Amerikāņu sāga — Pirmā nodaļa"** () ir 2024. gada ASV episka vesterna filma, kuras režisors, kā arī viens no producentiem, scenāristiem un galvenās lomas atveidotājiem ir Kevins Kostners. Citas lomas atveido Sjēna Millere, Sems Vortingtons, Vills Patons, Džeimijs Kempbels Bauers, Džovanni Ribisi, Maikls Rukers, Denijs Hjūstons, Džena Melona, Maikls Angarano, Ebija Lī un Lūks Vilsons.

Filmas darbība norisinās Amerikas pilsoņu kara laikā un stāsta par pilsoņu teritorijas paplašināšanos ASV rietumos.

Filmas "Horizon: Amerikāņu sāga — Pirmā nodaļa" pirmizrāde notika  77. Kannu kinofestivālā. ASV un Latvijā filmas pirmizrāde notika  un to izplatīja *[[New Line Cinema]]*. Filma bija finansiāli neveiksmīga, nopelnot tikai 38 miljonus ASV dolāru pie 50 miljonu budžeta. Filma saņēma atšķirīgus kritiķu vērtējumus, galvenokārt kritizējot tās garumu un struktūru, salīdzinot to ar televīzijas pilotsēriju. Tīmekļa vietnē *[[Rotten Tomatoes]]* filmai ir 47% vērtējums.

Filmai paredzēti trīs turpinājumi.

## Atsauces

## Ārējās saites
Svētā Adalberta iela (Ščecina)

**Svētā Adalberta iela** ir Ščecinas iela, Centra administratīvajā rajonā, Centra apkaimē. Svētā Adalberta iela sākas krustojumā ar Uzvaras laukumu un beidzas krustojumā ar Jagaiļa ielu. Ielas kopējais garums ir 523,8 metri.

## Vēsturiskie nosaukumi
Iela izveidota 19. gadsimtā līdz ar pilsētas aizsargmūru nojaukšanu, tās sākotnējais nosaukums bija **Karkuča iela** (vācu: *Karkutschstraße*). 1945. gadā tā tika pārsaukta par **Svētā Adalberta ielu** (poļu: *ulica Świętego Wojciecha*).

## Ielas raksturojums
Svētā Adalberta iela ir 523,8 metrus gara asfaltēta iela Ščecinas centrā. Tā sākas krustojumā ar Uzvaras laukumu un iet ziemeļu virzienā.
Svētā Adalberta ielai ir savienojumi ar Edmunda Balukas un Jagaiļa ielām.

## Ievērojamas ēkas
* Svētā Adalberta ielā 7 atrodas Neatkarīga valsts specializētā veselības aprūpes iestāde “Zdroje”

## Ielu savienojumi
Svētā Adalberta iela ir savienota ar šādām ielām:
* Uzvaras laukums
** Polijas armijas avēnija
** Stanislava Venckovska iela
** Neatkarības avēnija
** Kašūbijas iela
** Potulicka iela
* Edmunda Balukas iela
* Jagaiļa iela

## Atsauces
Mārtiņš Sesks jaunākais

**Mārtiņš Sesks jaunākais** (dzimis ) ir latviešu rallija pilots.

Mārtiņš Sesks ir latviešu autosportista, rallija "Kurzeme" aizsācēja un PSRS Rallija čempiona Mārtiņa Seska mazdēls un autorallija braucēja un politiķa Ulda Seska dēls.

## Karjera
Mārtiņš Sesks dalību rallijā sāka 2014. gadā ar *[[Honda Civic Type R]]*. 2019. gadā viņš piedalījās Pasaules junioru rallija čempionātā, un jau 2020. gadā finišēja kā vicečempions. 2023. gadā viņš Eiropas rallija čempionātā izcīnīja otro vietu piekāpjoties Heidenam Pedonam.

Sesks kopā ar stūrmani Renāru Franci debitēja WRC rallija *Rally1* grupā 2024. gada Polijas rallijā pārstāvot *[[M-Sport Ford WRT]]* komandu. Neskatoties uz to, ka viņš startēja ar bojātu hibrīda sistēmu, viņš sacensību gaitā spēja sasniegt pat otro vietu kopvērtējumā, noslēgumā ierindojoties piektajā vietā. 2024. gada WRC Latvijas posmā, atkal saskaroties ar auto tehniskām problēmām, viņš ierindojās septītajā vietā. Vēlāk viņu apstiprināja dalībai Čīles rallijā, no kura Seskam tomēr bija jāizstājas jau piektdienas posmā, jo pēc avārijas pārdūra divas riepas, kopvērtējumā ierindojoties 24. vietā.

## Atsauces

## Ārējās saites

* Oficiālā tīmekļa vietne
Laosas Karaliste

thumb|Laosas Karalistes lokalizācija
**Laosas Karaliste** bija valsts, kas pastāvēja no 1949. līdz 1975. gadam.

Pēc Otrā pasaules kara un dekolonizācijas procesā Indoķīnā Laosa 1949. gadā ieguva autonomiju un 1953. gadā kļuva par neatkarīgu karalisti. Karaliste ir bijusi iesaistīta daudzos konfliktos — gan iekšējos, gan ārējos. No 1946. līdz 1954. gadam Laosa piedalījās konfliktā starp Franciju un Vjetminu. Vēlāk valsts tika ievilkta Vjetnamas karā, jo tajā atradās Ho Ši Mina ceļš, ko Ziemeļvjetnamas karaspēks izmantoja ieroču un karavīru transportēšanai. No 1959. līdz 1975. gadam Laosā notika arī pilsoņu karš. Līdz ar ASV sakāvi Vjetnamas karā un pēc Saigonas krišanas komunistu kustība *[[Pathet Lao]]* pārņēma kontroli Laosā un pasludināja Laosas Tautas Demokrātisko Republiku, kas iezīmēja Laosas Karalistes pastāvēšanas beigas.

Pēdējais Laosas karalis bija Sisavangs Vattana, kurš valdīja no 1959. gada līdz monarhijas atcelšanai 1975. gadā.

## Ārējās saites
Tet Rally Latvia 2024

[thumb|300px|[Mārtiņš Sesks jaunākais|Mārtiņa Seska un Renāra Franča vadītā *[[Ford Puma Rally1]]*]]
***Tet Rally Latvia 2024*** bija motoru sporta pasākums rallija automašīnām, kas norisinājās četras dienas no 2024. gada 18. līdz 21. jūlijam. Tas iezīmēja rallija "Liepāja" divpadsmito posmu un ir 2024. gada pasaules rallija čempionāta (WRC), kā arī WRC2 un WRC3 astotais posms. Šī bija pirmā reize, kad Latvijā norisinājās WRC posms. 2024. gada sacensības lielākoties norisinājās Liepājā, Kurzemes plānošanas reģionā un, un tas bija sadalīts divdesmit ātrumposmos ar kopējo sacensību distanci .

Rallijā uzvarēja Kalle Rovanpera un Jonne Haltunens, un viņu komanda *[[Toyota Gazoo Racing WRT]]*. Olivers Sūlbergs un Eliots Edmondsons uzvarēja WRC2 klasē. Joseps Ralfs Nugens un Alekss Lesks uzvarēja WRC3 klasē. Mārtiņa Seska un Renāra Franča ekipāža ierindojās septītajā vietā.

## Atsauces

## Ārējās saites

*   
* 2024 Rally Latvia vietnē *eWRC-results.com*
* 2024 Rally Latvia vietnē *rally-maps.com*
Kromera

**Kromera** (; ) ir pilsēta un pagasts Anglijā, Norfolkas grāfistes Ziemeļnorfolkas nemetropoles distrikta administratīvais centrs. Atrodas grāfistes ziemeļos Ziemeļjūras krastā  no grāfistes centra Noridžas un  no valsts galvaspilsētas Londonas. Zināma kā piejūras kūrorts un krabju zvejas centrs.

## Vēsture
Vēstures avotos vietvārds pirmoreiz minēts 1262. gada testamentā un varētu nozīmēt ‘vārnu ezers’. 19. gadsimta sākumā Kromera sāka attīstīties no maza zvejnieku ciematiņa par piejūras kūrortu, kad vairākas bagātas Noridžas baņķieru ģimenes to izvēlējās par savu vasarnīcu vietu. Starp viesiem bija arī karalis Edvards VII. Gadsimta beigās Kromera kļuva par populāru kūrortu, ko sekmēja arī tā savienošana ar dzelzceļa līniju. 

## Atsauces

## Ārējās saites
Rīzenbeka

**Rīzenbeka** () ir apdzīvota vieta, Hērsteles pilsētas savrupa daļa, Vācijas rietumos, Ziemeļreinas-Vestfālenes federālajā zemē.

Rīzenbeka atrodas Teitoburgas meža dienvidu nogāzē, robežojas ar līdzeno Minsterlandi dienvidos. Netālu no šejienes satiekas Dortmundes-Emsas kanāls (Rīzenbeka atrodas tā krastā) un Mittellandes kanāls.

Rīzenbeka pirmo reizi pieminēta rakstos jau 1074. gadā. 1400. gadā tā nonāca Minsteres bīskapijas pakļautībā. 1803. gadā iekļauta Prūsijas Karalistē. Līdz 1900. gadam Hērstele bija Rīzenbekas daļa, bet tad to nodalīja atsevišķā pašvaldībā. Otrā pasaules kara laikā piedzīvojusi Sabiedroto bumbvedēju uzbrukumu 1945. gadā. 1975. gadā Rīzenbeka zaudēja pašvaldības statusu un tika iekļauta Hērsteles pilsētā.

Rīzenbekas iedzīvotāju vairākums pieder vietējai katoļu draudzei, kas pulcējas 19. gadsimta sākumā būvētajā Rīzenbekas Sv. Kaliksta baznīcā.

Apkārtnē lauksaimniecības zemes, tādēļ vietējā saimniecība lielā mērā saistīta ar šo nozari. Ir senas arklu kalšanas tradīcijas (arkls attēlots arī apdzīvotās vietas ģerbonī). Kopš 2001. gada tos Rīzenbekā gan vairs neražo.

## Atsauces

## Ārējās saites
Triatlons 2024. gada vasaras olimpiskajās spēlēs

**[[Triatlons]] [[2024. gada vasaras olimpiskās spēles|2024. gada vasaras olimpiskajās spēlēs]]** Parīzē norisinājās no  līdz 5. augustam pie Aleksandra III tilta. Kopā piedalījās 110 sportisti. Triatlona sacensībās tika izcīnīti trīs medaļu komplekti — individuālās sacensības vīriešiem un sievietēm, kā arī jaukto komandu stafete.

Sākotnēji vīriešu sacensības bija paredzētas 30. jūlijā, bet sliktās ūdens kvalitātes Sēnā dēļ tika pārceltas dienu vēlāk. Iepriekšējās dienās nenotika arī triatlonistu treniņi.

## Sacensību kalendārs
Sacensību laiki norādīti pēc Latvijas laika.

## Medaļu tabula

## Medaļnieki

## Atsauces
Paukošana 2024. gada vasaras olimpiskajās spēlēs

**[[Paukošana]] [[2024. gada vasaras olimpiskās spēles|2024. gada vasaras olimpiskajā spēlēs]]** Parīzē norisinājās no  līdz 4. augustam *[[Grand Palais]]*. Sacensībās kopā piedalījās 212 paukotāji, vienāds skaits vīriešiem un sievietēm, kas sadalīja divpadsmit medaļu komplektus.

## Medaļu tabula

## Medaļnieki

## Atsauces
Golfs 2024. gada vasaras olimpiskajās spēlēs

**[[Golfs]] [[2024. gada vasaras olimpiskās spēles|2024. gada vasaras olimpiskajās spēlēs]]** Parīzē norisinājās no  10. augustam *[[Le Golf National]]* golfa centrā Gijankūrā.

## Medaļu tabula

## Medaļnieki

## Atsauces
Galda teniss 2024. gada vasaras olimpiskajās spēlēs

**[[Galda teniss]] [[2024. gada vasaras olimpiskās spēles|2024. gada vasaras olimpiskajās spēlēs]]** Parīzē norisinājās no  līdz 10. augustam izstāžu centrā *[[Paris Expo Porte de Versailles]]*.

## Medaļu tabula

## Medaļnieki

## Atsauces
Loka šaušana 2024. gada vasaras olimpiskajās spēlēs

**[[Loka šaušana]] [[2024. gada vasaras olimpiskās spēles|2024. gada vasaras olimpiskajās spēlēs]]** Parīzē norisinājās no  līdz 4. augustam pie Invalīdu nama (*Les Invalides*). Tika sadalīti pieci medaļu komplekti — individuālajās un komandu sacensībās vīriešiem un sievietēm, kā arī jaukto komandu sacensībās. Piedalījās 128 sportisti no 53 valstīm.

## Medaļu tabula

## Medaļnieki

## Atsauces
Midlseksa

**Midlseksa** () ir bijusī Anglijas grāfiste, kas mūsdienās ir daļa no Lielās Londonas un ietver Londonas rietumu un ziemeļrietumu priekšpilsētas. 

## Vēsture
704. gadā pirmo reizi pieminēta kā vidussakšu () apdzīvots apvidus. Heptarhijas laikā atradās Eseksas pārvaldībā un robežojās ar Veseksas un Kentas ķēniņvalstīm. 8. gadsimta vidū bijusī Midlseksa nonāca Mersijas, 825. gadā Veseksas, 878. gadā dāņu iekarotās Austrumanglijas pārvaldē, bet 886. gadā to ieņēma karaļa Alfrēda Lielā karaspēks.  

Kopš viduslaikiem pastāvēja Midlseksas grāfiste, 1888. gadā lielu daļa Midlseksas pievienoja jaunizveidotajai Londonas grāfistei, bet 1965. gadā lielākā daļa no Midlseksas pāri palikušās teritorijas tika iekļauta Lielajā Londonā, bet nelielu daļu iekļāva Hārtfordšīras un Sari grāfistēs. Tomēr Midlseksas vārds saglabājies Midlseksas Universitātes nosaukumā.

## Atsauces

## Ārējās saites
Badmintons 2024. gada vasaras olimpiskajās spēlēs

**[[Badmintons]] [[2024. gada vasaras olimpiskās spēles|2024. gada vasaras olimpiskajā spēlēs]]** Parīzē norisinājās no  līdz 5. augustam *[[Porte de La Chapelle Arena]]*. Tāpat kā iepriekšējās olimpiskajās spēlēs tika sadalīti pieci medaļu komplekti — vienspēlēs vīriešiem un sievietēm, dubultspēlēs vīriešiem un sievietēm, kā arī jauktajās dubultspēlēs.

## Medaļu tabula

## Medaļnieki

## Atsauces
Laosas Tautas revolucionārā partija

thumb|Partijas karogs
**Laosas Tautas revolucionārā partija (LTRP)** ir Laosas komunistiskā partija un galvenais politiskais spēks valsts pārvaldes sistēmā. Tā ir vienīgā atļautā partija Laosas Tautas Demokrātiskajā Republikā, un tā dominē gan valdībā, gan bruņotajos spēkos. Partija uzskata, ka sociālistiskā revolūcija un proletariāta diktatūra ir vajadzīga bezšķiru sabiedrības izveidei. Laosa ir viena no nedaudzajām pasaules valstīm, kurai joprojām ir sociālistiskā iekārta ar vienu valdošo politisko partiju.

LTRP tika dibināta 1955. gadā kā *[[Pathet Lao]]* kustības daļa, kas cīnījās pret koloniālo valdību un par neatkarību. 1975. gadā, pēc pilsoņu kara, partija izveidoja Laosas Sociālistisko Republiku, ieviešot komunistisko režīmu.

LTRP ir vēsturiskas un ciešas attiecības ar citiem komunistiskajiem režīmiem, īpaši ar Vjetnamu un Ķīnu.

## Ārējās saites
Kolektīvisms

**Kolektīvisms** (no ) ir ideoloģija un sabiedrības organizēšanās veids, kurā grupas vai kopienas vajadzības un mērķus uzsver pār individuālajām interesēm. Tas ir pretstats individuālismam, kurā svarīgāka ir indivīda pašizpausme un neatkarība.

Ekonomiskajā ziņā kolektīvisms var ietvert kopīgu īpašumu vai resursu kopīgu izmantošanu, piemēram, kooperatīvus vai kopsaimniecības modeļus, bet politiskajā kontekstā kolektīvisms bieži ir saistīts ar sociālisma un komunisma idejām, kurās uzsvars tiek likts uz kopēju labumu un vienlīdzību.

## Skatīt arī
* Kolektivizācija PSRS

## Ārējās saites
Rietumsibīrijas novads

thumb|Rietumsibīrijas novada karte
**Rietumsibīrijas novads** bija Krievijas PFSR administratīvi teritoriāla vienība no 1930. līdz 1937. gadam.

Novada centrs bija Novosibirskas pilsēta.

Ar PSRS Centrālās izpildkomitejas 1937. gada 28. septembra dekrētu Rietumsibīrijas novads tika sadalīts Novosibirskas apgabalā ar centru Novosibirskā (tagadējo Kemerovas, Novosibirskas un Tomskas apgabalu robežās) un Altaja novadā ar centru Barnaulā (tagadējo Altaja novada un Altaja Republikas robežās).

## Ārējās saites
Sporta diplomātija

**Sporta diplomātija** ir jēdziens, kas attiecas uz sporta izmantošanu kā līdzekli, lai veicinātu starptautiskās attiecības, kultūras saprašanu un mieru.

Valstis var izmantot sportu kā diplomātisku rīku, lai stiprinātu savas pozīcijas un veicinātu savas intereses starptautiskajā politikā. Piemēram, Dienvidkoreja 2018. gada ziemas olimpiskajās spēlēs izveidoja kopīgu Korejas delegāciju, kas palīdzēja mazināt spriedzi starp Ziemeļkoreju un Dienvidkoreju.

Valstis var izmantot sporta pasākumus, lai uzlabotu savu tēlu pasaules acīs un piesaistītu tūristus un investīcijas.

## Ārējās saites
Fokusgrupa

**Fokusgrupa** ir pētniecības metode, kurā neliela cilvēku grupa tiek apvienota, lai apspriestu un izteiktu viedokļus par konkrētu tēmu, produktu vai pakalpojumu. Fokusgrupu bieži izmanto mārketingā, sociālajās zinātnēs un citās jomās, lai iegūtu dziļāku izpratni par cilvēku uzskatiem, pieredzi un reakcijām.

## Galvenās iezīmes

* Grupas lielums: Parasti sastāv no 6 līdz 12 dalībniekiem.
* Vadītājs/moderators: Diskusiju vada speciāli apmācīts moderators, kurš uzdod jautājumus un veicina dalībnieku aktīvu piedalīšanos.
* Mērķtiecība: Fokusgrupa koncentrējas uz konkrētu tēmu vai jautājumu.
* Diskusija un mijiedarbība: Dalībnieki tiek mudināti brīvi dalīties ar savu viedokli un piedalīties diskusijā ar citiem grupas locekļiem.
* Kvalitatīva informācija: Mērķis ir iegūt kvalitatīvu informāciju, kas sniedz dziļāku izpratni par apskatāmo tēmu, nevis kvantitatīvus datus.

## Ārējās saites
Nikolajs Storonskis

**Nikolajs Storonskis** (, ) ir krievu izcelsmes Lielbritānijas uzņēmējs, kurš ir finanšu tehnoloģiju uzņēmuma *[[Revolut]]* dibinātājs un vadītājs.

Pirms *Revolut* dibināšanas, Storonskis strādāja investīciju bankās, piemēram, *[[Credit Suisse]]* un *[[Lehman Brothers]]*, iegūstot pieredzi finanšu sektorā. Kopā ar Vladu Jacenko 2015. gadā viņš izveidoja *Revolut*, kas sākotnēji piedāvāja priekšapmaksas karšu pakalpojumus un valūtas maiņu bez komisijas maksas. Kopš tā laika *Revolut* ir ievērojami paplašinājies, piedāvājot dažādus finanšu pakalpojumus, tostarp banku pakalpojumus, tirdzniecību ar kriptovalūtām un apdrošināšanu.

Storonskis un viņa partneris Jacenko nosodīja Krievijas iebrukumu Ukrainā.

## Atsauces

## Ārējās saites
Publiskā diplomātija

**Publiskā diplomātija** ir valsts stratēģija, kuras mērķis ir veidot, vadīt un ietekmēt sabiedrisko viedokli ārvalstīs, izmantojot dažādas komunikācijas un interaktīvas metodes. Tā ietver kultūras apmaiņu, izglītības programmas, mediju kampaņas un citas aktivitātes, kas palīdz veidot pozitīvu valsts tēlu un veicināt savstarpēju sapratni starp dažādām valstīm un to sabiedrībām.

Publiskā diplomātija ir svarīga starptautisko attiecību un ārpolitikas sastāvdaļa, jo tā palīdz stiprināt valsts pozīcijas un veidot uzticību globālajā arēnā.

## Vēsture
Pēc Pirmā pasaules kara tika izveidota Nāciju Līga, kuras mērķis bija veicināt starptautisko sapratni un sadarbību. 

Otrajā pasaules karā propagandas kampaņas kļuva vēl nozīmīgākas, jo valstis cenšas ietekmēt gan sabiedrisko viedokli, gan politiskos procesus citās valstīs.

Pēc otrā psaules kara, proti, Aukstā karā periodā publiskā diplomātija kļuva par galveno ASV un Padomju Savienības rīku, lai veicinātu savu ideoloģiju izplatīšanu. Radio un televīzija, piemēram, Radio Brīvā Eiropa un *[[Voice of America]]*, tika izmantoti, lai izplatītu informāciju un ietekmētu sabiedrisko viedokli Austrumeiropā un citviet.

Mūsdienas interneta un sociālo mediju attīstība ir radikāli mainījusi publiskās diplomātijas metodes, ļaujot valstīm tieši sazināties ar ārvalstu sabiedrību un ietekmēt viedokļus daudz ātrāk un efektīvāk.

## Ārējās saites
Sabiedriskais viedoklis

**Sabiedriskais viedoklis** ir uzskatu, attieksmju un pārliecību kopums, ko sabiedrības locekļi pauž par konkrētiem jautājumiem, notikumiem vai parādībām. Šo viedokli veido dažādi faktori, tostarp individuālā pieredze, plašsaziņas līdzekļu ietekme, sociālā mijiedarbība, kultūras un sociālās normas, izglītības līmenis, politiskie un ekonomiskie apstākļi.

Sabiedriskais viedoklis bieži tiek pētīts, lai saprastu sabiedrības noskaņojumu un attieksmes pret dažādām tēmām, un tas var būt nozīmīgs faktors politiskos lēmumos un sabiedrisko attiecību stratēģijās. Tas var tikt mērīts, izmantojot aptaujas, fokusgrupas, intervijas un citas metodes.
## Ārējās saites
Ražošanas līdzekļi

**Ražošanas līdzekļi** ir resursi, instrumenti un tehnoloģijas, kas tiek izmantoti preču un pakalpojumu ražošanai. Tie ietver visu, kas nepieciešams, lai radītu produktus un pakalpojumus. Ražošanas līdzekļi ir ekonomikas pamats, jo tie nosaka, cik efektīvi un produktīvi valsts vai uzņēmums var ražot preces un pakalpojumus.

Kapitālistiskajā ekonomikā ražošanas līdzekļi pieder privātpersonām vai uzņēmumiem, un tiem ir tiesības pieņemt lēmumus par to izmantošanu un gūt no tiem peļņu. Tas var radīt nevienlīdzību, jo tie, kas kontrolē ražošanas līdzekļus, bieži vien gūst lielāku labumu nekā tie, kas pārdod savu darbu. Taču kapitālisms arī veicina inovāciju un ekonomikas attīstību, jo konkurence liek uzņēmumiem meklēt efektīvākus veidus, kā izmantot ražošanas līdzekļus.

## Ārējās saites
Ansis Pūpols

**Ansis Pūpols** (dzimis 1975. gada 24. martā) ir latviešu politiķis, kino producents un bijušais Eiropas Parlamenta (EP) deputāts, ievēlēts no Nacionālās apvienības saraksta. Šobrīd Rīgas domes deputāts.

A. Pūpols 2001. gadā ir ieguvis augstāko izglītību poolitikas zinātnē Latvijas Universitātē. Darbojies pētnieciskajā žurnālistikā.

2019. gadā A. Pūpols kandidēja Eiropas Parlamenta vēlēšanās no Nacionālās apvienības, taču netika ievēlēts. Kļuvis par Eiropas parlamenta deputātu kad to 2024. gada 7. maijā nolika Dace Melbārde. Melbārde noslēdza darbu pašreizējā EP sasaukumā, jo pievienojās ārlietu ministres Baibas Bražes komandai, kļūstot par Ārlietu ministrijas parlamentāro sekretāri, savukārt A. Pūpols kļuva par deputātu, lai gan jau tobrīd bija zināms, ka šis Eiropas Parlamenta sasaukums darbu ir jau beidzis, noslēdzoties pēdējai sesijai. A. Pūpols aģentūrai LETA pauda, ka viņam ir daudz plānu, darbu maijā un jūnijā, virkne filmu projektu. Sociālajos tīklos viņš norādīja, ka, parunājot ar projektu kolēģiem, nolemts, ka nākamo pāris mēnešu atalgojums EP "lieti noderēs filmēšanas tehnikas iegādei".

2024. gada medijos parādījās informācija par A. Pūpola patiesajiem ienākumu avotiem un viņa veidoto filmu neitralitāti.

2025. gada pašvaldību vēlēšanās A. Pūpols kandidēja uz vietu Rīgas domē kā Nacionālās apvienības saraksta 4. numurs un tika ievēlēts pašvaldībā.

## Atsauces

## Ārējās saites
Bērnu darbs

thumb|Bērns-strādnieks (1910)
**Bērnu darbs** ir termins, kas apzīmē situāciju, kad bērni tiek nodarbināti veikt fizisku vai intelektuālu darbu, kas ir neatbilstošs viņu vecumam vai fiziskajām un garīgajām spējām. Tas bieži vien ietver darbības, kas var kaitēt bērna veselībai, drošībai vai attīstībai.

Lai apkarotu bērnu darbu, tiek īstenotas vairākas starptautiskas un nacionālas iniciatīvas. Starptautiskā Darba organizācija (ILO) un UNICEF ir divas galvenās organizācijas, kas strādā, lai izskaustu bērnu darbu. Tiek veidoti projekti, kas sniedz izglītības iespējas, sociālo atbalstu un ekonomiskas alternatīvas ģimenēm, lai mazinātu atkarību no bērnu darba.

Latvijā bērnu darbs ir stingri reglamentēts ar normatīvajiem aktiem, kas nosaka minimālo vecumu un darba apstākļus, kuros bērni drīkst strādāt. Likums aizliedz bērniem veikt bīstamus un veselībai kaitīgus darbus. Tomēr pastāv gadījumi, kad bērni tiek nodarbināti, īpaši neformālā ekonomikā. Likumdošana tiek regulāri pārskatīta un atjaunota, lai nodrošinātu bērnu tiesību ievērošanu un aizsardzību. Piemēram, Latvijas Darba likuma 37. un 132. pants nosaka stingrus ierobežojumus un nosacījumus attiecībā uz bērnu darbu un jauniešu nodarbināšanu.

## Ārējās saites
Vecums

thumb|Trīs cilvēka vecumi (1500—1510, ''Giorgione'')
**Vecums** ir jēdziens, kas apzīmē laika periodu, ko persona vai dzīvnieks ir pastāvējuši. Vecumu bieži izsaka gados. Tas ir plaši izmantots gan bioloģiskā, gan sociālā kontekstā, lai aprakstītu dažādus dzīves posmus un ar tiem saistītās īpašības.

Sociālais vecums attiecas uz lomām, kuras indivīdi ieņem sabiedrībā, balstoties uz viņu vecumu. Piemēram, vecuma ierobežojumi dažādām aktivitātēm, piemēram, balsošanai, autovadīšanai vai pensijas vecumam.

Dažādās kultūrās var būt atšķirīgi uzskati par vecumu un to, kā tas ietekmē cilvēka lomu sabiedrībā. Dažviet vecāka gadagājuma cilvēki tiek ļoti cienīti un uzskatīti par gudrības avotiem.
## Ārējās saites
Kokneses ģerbonis

**Kokneses pilsētas ģerbonis** ir viens no Kokneses pilsētas oficiālajiem simboliem. Apstiprināts .. Ģerboņa autors ir Edgars Sims.

## Heraldiskais apraksts
Kokneses pilsētas ģerboņa pamatā ir bijušā Kokneses novada ģerbonis.
Purpura laukā sudraba pusmēness, virs tā kreisās spāres virzienā liktu sudraba bīskapa zizli krusto zelta atslēga.
Kokneses pilsētas ģerbonī redzami vēsturiskie Kokneses pilsētas simboli — sakrustoti bīskapa zizlis un atslēga. Šie bīskapa varas simboli pirmoreiz parādās pilsētas zīmogā 1469. gadā.

## Atsauces
Šķiru cīņa

**Šķiru cīņa** ir saimnieciski un politiski konflikti starp dažādām sabiedrības šķirām, tām konkurējot par ierobežotajiem resursiem un varu sociālekonomiskajā hierarhijā. Jēdziens parasti ir saistīts ar marksisma teoriju, kurā Kārlis Markss un Frīdrihs Engelss aprakstīja, kā vēstures gaitā sabiedrības attīstība esot bijusi virzīta caur šķiru konfliktiem.

Markss savā darbā "Komunisma manifests" apgalvoja, ka vēstures gaitā sabiedrības attīstība balstoties uz šķiru cīņu. Viņš uzskatīja, ka galvenā šķiru cīņa esot starp tiem, kas kontrolē ražošanas līdzekļus (kapitālistiem) un tiem, kas pārdevuši savu darbaspēku (proletariāts).

## Galvenie aspekti

#### Marksisma skatījums
* Proletariāts un buržuāzija: Marksisma teorijā sabiedrība ir sadalīta divās galvenajās šķirās: proletariāts (strādnieku šķira) un buržuāzija (kapitālistu šķira). Buržuāzija kontrolē ražošanas līdzekļus, savukārt proletariāts nodrošina darbaspēku.
* Vēsturiskā cīņa: Marksisms uzskata, ka vēsture ir virzīta caur šķiru konfliktiem, kas ved uz pārmaiņām sabiedrības struktūrā. Viens no galvenajiem piemēriem ir pāreja no feodālisma uz kapitālismu un potenciāla nākotnes pāreja uz komunismu.
* Kapitālisms: Kapitālisma sistēmā šķiru cīņa izpaužas caur nevienlīdzību, darba apstākļiem, un resursu sadalījumu, kur kapitālisti gūst peļņu no strādnieku darba.

#### Citi skatījumi
* Vēsturiskais skatījums: Šķiru cīņa ir ne tikai mūsdienu parādība. Viduslaikos tā izpaudās kā dzimtbūšanas un zemnieku sacelšanās, bet rūpnieciskajā revolūcijā — kā cīņa par darba apstākļu uzlabošanu.
* Mūsdienu skatījums: Mūsdienās šķiru cīņa var izpausties kā diskusijas par minimālo algu, darba tiesībām, nodokļu politiku, un pabalstiem.

#### Šķiru cīņas izpausmes
* Sociālās kustības: Darba ņēmēju savienības, streiki, un protesti ir tradicionālas šķiru cīņas formas.
* Politiskā darbība: Politiskās partijas un kustības bieži ietekmē šķiru cīņas, aicinot uz pārmaiņām, kas varētu labvēlīgi ietekmēt kādu konkrētu šķiru.

#### Šķiru cīņas mērķi
* Sociālais taisnīgums: Cīņa par taisnīgāku resursu sadali un vienlīdzīgākām iespējām.
* Darba apstākļu uzlabošana: Nodrošināt labākus darba apstākļus, taisnīgu atalgojumu un nodrošinājumus.
* Politiskās varas līdzsvars: Cīņa par lielāku politisko līdzdalību un pārstāvību visām sabiedrības šķirām.

## Skatīt arī

* Ekspluatācija

## Ārējās saites
Zinātniskais komunisms

**Zinātniskais komunisms** ir marksisma-ļeņinisma teorijas sastāvdaļa, kas izskaidro komunisma izveides un attīstības likumsakarības. Tā balstās uz Kārļa Marksa un Frīdriha Engelsa izstrādātajiem teorētiskajiem principiem par šķiru cīņu, kapitālisma sabrukšanu un sociālisma uzvaru, kā arī uz Vladimira Ļeņina un vēlāk Padomju Savienības vadītāju izstrādātajiem idejām par komunisma sabiedrības praktisko veidošanu.

Zinātniskais komunisms arī ietver dažādus ekonomiskus, sociālus un politiskus aspektus, kas skar, piemēram, valsts lomu, izglītību, kultūru un indivīda lomu sabiedrībā. Padomju Savienībā un citās sociālistiskajās valstīs tas tika pasniegts kā obligāts mācību priekšmets augstskolās, lai izglītotu nākamās paaudzes marksisma-ļeņinisma ideju garā.

Tomēr pēc Padomju Savienības sabrukuma 1991. gadā zinātniskā komunisma teorijas praktiskā īstenošana nonāca strupceļā, un daudzās valstīs tā ietekme ir būtiski samazinājusies vai zudusi pavisam.

## Pamatprincipi

* Šķiru cīņa: Sabiedrības attīstību virza šķiru cīņa starp proletariātu (strādnieku šķira) un buržuāziju (kapitālistu šķira).
* Kapitālisma sabrukšana: Kapitālisms ir pretrunu pilna sistēma, kas neizbēgami noved pie savu pretrunu saasināšanās un sabrukuma.
* Sociālisma un komunisma uzvara: Pēc kapitālisma sabrukuma notiks pāreja uz sociālismu, kurā ražošanas līdzekļi būs sabiedriski īpašumā, un galīgais mērķis ir izveidot komunisma sabiedrību, kurā nebūs šķīras un valsts.

## Ārējās saites
Mucenieku iela

**Mucenieku iela** var būt:

* Mucenieku iela — iela Rīgā;
* Mucenieku iela — iela Liepājā;
* Mucenieku iela — iela Kuldīgā;
* Mucenieku iela — iela Garkalnes pagasta Sunīšos;
* Mucenieku iela — iela Skultes pagasta Ziemeļblāzmā.
Breklenda

**Breklendas distrikts** () ir nemetropoles distrikts Anglijas dienvidaustrumos Norfolkas nemetropoles grāfistē. Aizņem grāfistes vidus un dienviddaļu, robežojas dienvidos ar Safolku, rietumos — ar Kingslinnu un Rietumnorfolku, ziemeļos — ar Ziemeļnorfolku un Brodlendu, bet austrumos — ar Dienvidnorfolku. Distrikta administratīvais centrs ir Dīrema, bet lielākā apdzīvotā vieta — Tetforda.

## Vēsture
Administratīvā vienība tagadējās robežās izveidota 1974. gada 1. aprīlī, apvienojot Tetfordas municipālo boro, Īstdīremas un Svofemas urbānos distriktus un Mitfordas un Londičas, Svofemas un Veilendas lauku distriktus. Distrikts nodēvēts pēc Breklendas ainavapvidus, ko raksturo smilšu virsājs un kas aizņem Norfolkas dienvidus un Safolkas ziemeļus.

Administratīvi distriktu veido 5 pilsētas: Tetforda (), Dīrema (), Atlboro (), Votona (), Svofema (), kā arī 108 lauku pagasti.

## Atsauces

## Ārējās saites

*
American Fiction

***American Fiction*** ir 2023. gada ASV komēdijdrāmas filma, kuras režisors un scenārija autors ir Kords Džefersons. Filmā galvenās lomas atveido Džefrijs Raits, Treisija Elisa Rosa, Džons Ortiss, Erika Aleksandera, Leslija Agemsa, Ādams Brodijs, Isa Reja un Stērlings Brauns. Filma balstīta uz Persivela Evereta 2001. gada romānu *Erasure*.

Filma stāsta par universitātes profesoru un romānu rakstnieku, kurš ar pseidonīmu saraksta neparastu satīru par stereotipiskām "melnādaino grāmatām", bet to notur par nopietnu literatūru ar lieliem pārdošanas apjomiem.

Filmas *American Fiction* pirmizrāde notika  48. Toronto Starptautiskajā kinofestivālā. ASV pirmizrāde notika  un to izplatīja *[[Amazon MGM Studios]]*. Filma guva pozitīvas kritiķu atsauksmes un Amerikas Kinoinstitūts to iekļāva savā 10 gada labāko filmu sarakstā. Tīmekļa vietnē *[[Rotten Tomatoes]]* filmai ir 93% vērtējums. 96. Kinoakadēmijas balvu ceremonijā filmu nominēja piecās kategorijās, tai skaitā kategorijās "Labākā filma" un "Labākais aktieris galvenajā lomā", saņemot balvu kategorijā "Labākais adaptētais scenārijs".

## Atsauces

## Ārējās saites
Dīrema

**Dīrema** (; ), vēsturiski zināma arī kā **Īstdīrema** (*East Dereham*), ir pilsēta un pagasts Anglijā, Norfolkas grāfistes Breklendas nemetropoles distrikta administratīvais centrs un otra lielākā apdzīvotā vieta. Atrodas grāfistes vidusdaļā  no grāfistes centra Noridžas un  no valsts galvaspilsētas Londonas.

## Vēsture
Tiek uzskatīts, ka pilsētas pirmsākumi ir 7. gadsimtā Austrumanglijas karaļa Onas meitas dibinātais klosteris vietā, kur tai bijusi Jaunavas Marijas vīzija. Vēstures avotos atsauces uz klosteri ir no 11. gadsimta Anglosakšu hroniku papildinājuma, kur pieminēta svētā Vitbura pīšļu pārapbedīšana 798. gadā. Pastardienas grāmatā 1086. gadā Derema minēta kā nozīmīgs tirgus centrs ar trijām dzirnavām.  

## Atsauces

## Ārējās saites
Ādams Brodijs

**Ādams Džereds Brodijs** (; dzimis ) ir amerikāņu aktieris.

Kļuvis atpazīstams ar lomu seriālā "O.C." (*The O.C.* 2003—2007). Karjeras sākumā piedalījies arī filmās "Smita kungs un kundze" (2005), "Smēķēt atļauts" (2005), "Sieviešu valstībā" (2007) un "Dženiferas augums" (2009). Vēlāk piedalījies komēdijās "Meklēju draugu pasaules galam" (2012) un "Gulēt ar citiem cilvēkiem" (2015), drāmā "Lavleisa" (*Lovelace*, 2013), supervaroņu filmās "Šezam!" (2019) un "Šezam! Dievu dusmas" (2023), kā arī trilleros "Gatavs vai nē" (2019) un "Daudzsološa jauna sieviete" (2020).

## Filmogrāfija

## Ārējās saites
Maika Monro

**Maika Monro** (; dzimusi ) ir amerikāņu aktrise.

Savu debiju piedzīvojusi filmā *[[At Any Price]]* (2012). Kļuvusi pazīstama ar lomu šausmu filmā "Tas seko tev" (2014), pēc kā atveidojusi lomas tādos trilleros kā *[[The Guest]]* (2014), *[[Tau (filma)|Tau]]* (2018), "Greta" (*Greta*, 2018) un *[[Watcher]]* (2022), kā arī šausmu filmās *[[Significant Other]]* (2022) un "Dvēseļu kolekcionārs" (2024).

Piedalījusies arī drāmā "Trauslās sirdis" (*Labor Day*, 2013), asa sižeta filmās "Neatkarības diena: Atdzimšana" (2016) un *[[God Is a Bullet]]* (2023), krimināldrāmā "Karstās vasaras naktis" (*Hot Summer Nights*, 2017), komēdijdrāmā *[[After Everything]]* (2018), kā arī melnajā komēdijā "Nelieši" (*Villains*, 2019).

## Ārējās saites
Teritoriālie ūdeņi

thumb|447x447px|Jūras zonas saskaņā ar starptautiskajām tiesībām
**Teritoriālie ūdeņi** ir jūras (vai okeāna) zonas, kurās konkrētai valstij ir pilna suverenitāte. Šie ūdeņi tiek uzskatīti par valsts teritorijas daļu, un tie ietver jūras, kas sniedzas no valsts krasta līdz noteiktam attālumam jūrā. 

Saskaņā ar ANO Jūras tiesību konvenciju (UNCLOS), teritoriālie ūdeņi parasti sniedzas 12 jūras jūdzes (aptuveni 22,2 kilometri) no valsts krasta bāzes līnijas. Dažas valstis var pieprasīt šaurākus vai platākus ūdeņus, bet 12 jūras jūdzes ir starptautiski atzīts standarts. Ārzemju kuģiem ir tiesības uz miermīlīgu caurkuģošanu teritoriālajos ūdeņos, ja tie nerada draudus vai nekaitē piekrastes valstij.

## Skatīt arī

* Ekskluzīvā ekonomiskā zona

## Ārējās saites
Miķeļa iela

**Miķeļa iela** var būt:

* Miķeļa iela — iela Rīgā;
* Miķeļa iela — iela Ventspilī;
* Miķeļa iela — iela Baložos;
* Miķeļa iela — iela Ikšķilē;
* Miķeļa iela — iela Mārupē;
* Miķeļa iela — iela Ogrē.

## Skatīt arī
* Miķeļa Valtera iela
Alīsija Vita

**Alīsija Roanna Vita** (; dzimusi ) ir amerikāņu aktrise, dziedātāja un pianiste.

Kā bērnu aktrise piedalījusies Deivida Linča filmā "Kāpa" (1984), kā arī atveidojusi nelielu lomu Linča veidotajā seriālā "Tvinpīka" (1990). Četras sezonas atveidojusi lomu situāciju komēdijā *[[Cybill]]* (1995—1998). Kļuvusi atpazīstama ar lomām filmās *[[Mr. Holland's Opus]]* (1995) un "Pilsētas leģenda" (*Urban Legend*, 1998).

Vēlāk atveidojusi lomas tādās filmās kā "Vaniļas debesis" (2001), "Divas nedēļas, lai iemīlētos" (*Two Weeks Notice*, 2002), "Pēdējais atvaļinājums" (*Last Holiday*, 2006), *[[88 Minutes]]* (2007), "Man ļoti rūp" (2020) un "Dvēseļu kolekcionārs" (2024), kā arī seriālos "Staigājošie miroņi", "Soprano ģimene", "Visu uzvarai", "Tvinpīka" trešajā sezonā, "CSI Maiami", *[[Supernatural (seriāls)|Supernatural]]* un *[[Orange Is the New Black]]*.

## Ārējās saites
Tetforda

**Tetforda** () ir pilsēta un pagasts Anglijā, Norfolkas grāfistes Breklendas nemetropoles grāfistes lielākā apdzīvotā vieta. Atrodas grāfistes dienvidos Litlūzas un Tetas upju satekā  no grāfistes centra Noridžas un  no valsts galvaspilsētas Londonas.

## Vēsture
Sena apdzīvota vieta, kas pastāvējusi vēl pirms romiešu iebrukuma un bijusi nozīmīgs aisinu cilts centrs. 9. gadsimtā šeit darbojusies naudas kaltuve, bet ap 1020. gadu dibināts klosteris. Tetforda ievērojami uzplaukusi karaļa Edvarda Biktstēva valdīšanas laikā 11. gadsimta vidū, kad pilsētā dzīvojuši 944 brīvie birģeri. Pastardienas grāmatā 1086. gadā pilsētas iedzīvotāju skaits lēsts ap 4000—4500 cilvēku un tajā laikā tā bijusi sestākā lielākā pilsēta Britānijā. Tetfordu smagi ietekmēja klosteru likvidēšana 1530. un 1540. gados, jo lielas daļas pilsētnieku ienākumi bija atkarīgi no Tetfordas prioriju apmeklējušajiem svētceļniekiem. 1574. gadā karaliene Elizabete I piešķīra Tetfordai pilsētas hartiju. 19. gadsimta sākumā bija neveiksmīgs mēģinājums Tetfordu pārvērst par kūrortpilsētu.

## Atsauces

## Ārējās saites
Kvantunas armija

**Kvantunas armija** (, *Kantō-gun*) bija viena no Japānas Impērijas armijas galvenajām vienībām 20. gadsimta sākumā un vidū. Tā bija ne tikai militāra, bet arī politiskais spēks, kas bieži vien ietekmēja valdības lēmumus attiecībā uz karadarbību un valsts paplašināšanos.

Tā tika izveidota 1906. gadā, lai aizsargātu Iznomāto Kvantuņas teritoriju un Dienvidmandžūrijas dzelzceļa zonu pēc Krievu—japāņu kara (1904—1905). Tā strauji paplašinājās un kļuva par svarīgu Japānas Impērijas armijas daļu. Armijai bija būtiska loma Japānas Impērijai paplašinoties Āzijā, īpaši Mandžūrijā, kur 1932. gadā tika izveidota satelītvalsts Mandžukuo. Pēc Mandžūrijas okupācijas 1931. gadā Kvantunas armija īstenoja stingru kontroles politiku, kas ietvēra civiliedzīvotāju terorizēšanu, masveida slepkavības, piespiedu pārvietošanu un kultūras asimilāciju. Kvantunas armija bija pazīstama ar nežēlīgām represijām pret ķīniešiem un citiem iedzīvotājiem, kas pretojās okupācijai.

Kvantunas armija kļuva bēdīgi slavena ar savu necilvēcīgo rīcību, tostarp bēdīgi slaveno 731. vienību, kas veica bioloģiskos eksperimentus ar ieslodzītajiem. Vienība tika izveidota, lai izstrādātu un pārbaudītu bioloģiskos ieročus un izpētītu epidēmiju izplatību. Galvenais mērķis bija veicināt Japānas Impērijas kaujasspēju uzlabošanu, izmantojot bioloģiskos ieročus. Pētījumi ietvēra arī eksperimentus ar etniskajām grupām, lai izprastu ģenētisko atšķirību ietekmi uz slimību izplatību.

Otrā pasaules kara beigās Padomju Savienība uzsāka Mandžūrijas operāciju, kurā sakāva Kvantunas armiju un panāca Japānas kapitulācijas (Japānas kapitulācijas akts). Pēc kara armijas virsniekus un 731. vienības dalībniekus tiesāja par kara noziegumiem Tokijas tribunālā.

## Komandējošais sastāvs

### Kvantunas armija

#### Komandieri

## Ārējās saites
Džeimijs Kempbels Bauers

**Džeimijs Metkalfs Kempbels Bauers** (; dzimis ) ir angļu aktieris, dziedātājs un modelis.

Kino debitējis ar nelielu lomu Tima Bērtona muzikālajā filmā "Svīnijs Tods: Flītstrītas dēmoniskais bārddzinis" (2007). Vēlāk piedalījies trijos filmu ciklos "Krēsla" filmās, kā arī filmās "Harijs Poters un Nāves dāvesti: Pirmā daļa" (2010) un "Fantastiskās būtnes: Grindelvalda noziegumi" (2018).

Citas Bauera lomas ir filmās "Londonas bulvāris" (2010), *[[Anonymous (filma)|Anonymous]]* (2011), "Kaulu pilsēta" (*The Mortal Instruments: City of Bones*, 2013) un "" (2024). 2022. gadā nozīmīgu lomu atveidojis *[[Netflix]]* seriāla *[[Stranger Things]]* ceturtajā sezonā.

## Ārējās saites